APROBACIÓN DEFINITIVA DA ORDENANZA FISCAL REGULADORA DO PREZO PÚBLICO POLA PRESTACIÓN DO SERVIZO DE VELATORIO MUNICIPAL
ADMINISTRACIÓN LOCAL — Municipal — Dozón (Ordenanzas e Regulamentos, 22/12/2021)

O Pleno do Concello de Dozón en sesión ordinaria de data de 25 de outubro de 2021, adoptou o acordo de aprobar provisoriamente a Ordenanza fiscal reguladora do prezo público pola prestación do servizo de velatorio municipal (BOP n.º 209 de 29 de outubro de 2021) rematado o prazo de exposición ao público sen presentarense reclamacións elévase a definitivo o acordo provisional e en cumprimento do establecido co artigo 17.3 e 17.4 do RDL 2/2004, de 5 de marzo, polo que se aproba o Texto Refundido da Lei de Facendas Locais Reguladoras das Facendas Locais, publícase o texto integro da aprobación definitiva da Ordenanza fiscal reguladora do prezo público pola prestación do servizo de velatorio municipal, co seguinte contido: En uso das facultades conferidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 e 41 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, este Concello establece o “Prezo público pola prestación do servizo de Velatorio Municipal”, que rexerá pola presente Ordenanza Fiscal. Constitúe o feito impoñible, a prestación do servizo de Velatorio Municipal. Son suxeitos pasivos contribuíntes os solicitantes da autorización ou da prestación do servizo. Responderán solidariamente das obrigas tributarias do suxeito pasivo, as persoas físicas e xurídicas a que se refire o artigo 42 da Lei Xeral Tributaria. Serán responsables subsidiarios, os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o art.43 da Lei Xeral Tributaria. Estarán exentos os servizos que se presten con ocasión de: - Os enterramentos dos asilados procedentes da beneficencia, sempre que a condución se verifique por conta dos establecementos mencionados e sen ningunha pompa fúnebre que sexa costeada pola familia dos falecidos. - Os enterramentos de cadáveres de pobres de solemnidade. A cota tributaria determinarase por aplicación da seguinte tarifa: - Uso da sa Sala do velatorio, por defuntos empadroados no Concello de Dozón: 70,00 euros. - Uso da sa Sala do velatorio, por defuntos non empadroados no Concello de Dozón: 100,00 euros. Devengarase dende o momento en que se solicite a autorización ou o servizo pretendido, nacendo polo tanto a obriga de contribuír. Cada servizo será obxecto de liquidación individual e autónoma que será notificada unha vez que teña sido prestado dito servizo para o seu ingreso directo nas arcas municipais na forma e prazos sinalados no Regulamento Xeral de Recadación. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ao disposto no Título V da Lei Xeral Tributaria. A presente Ordenanza entrará en vigor ao día seguinte da súa publicación no Boletín Oficial da Provincia de Pontevedra do texto integro aprobado polo Pleno Municipal, permanencendo en vigor ata a súa modificación ou derrogación expresa. Contra a citada aprobación definitiva, pódese interpoñer o recurso contencioso-administrativo, segundo o disposto na lexislación vixente. Contra o presente acordo, conforme ao artigo 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais Reguladoras das Facendas Locais, os interesados poderán interpor recurso contencioso administrativo, no prazo de dous meses contados partires do día seguinte ó da publicación deste anuncio no Boletín Oficial da Provincia. Dozón na data da sinatura electrónica á marxe O Alcalde-Presidente Adolfo Campos Vázquez